પ્રાપ્ત માહિતી મુજબ મહારાષ્ટ્ર રાજ્યના પુના શહેરના શબ્બીર અબ્બાસી ઘડિયાળી આશરે બે વર્ષ અગાઉ દાહોદની વોહરા સમાજની એક કન્યા સાથે લગ્ન કરી અમેરિકા લઈ ગયો હતો ત્યાં લગ્નના સાત-આંઠ માહિનામાં જ પતિએ પોતાની પત્ની પર ત્રાસ ગુજારવાનું ચાલુ કરી દીધું હતું. ત્યાર બાદ તેના માતા પિતા અબ્બાસી ફકરુદ્દીન ઘડિયાળી અને નફિસાબેનએ પણ પોતાની પુત્રવધૂને દહેજ માટે અવારનવાર ત્રાસ આપતા ક્યારેક બાથરૂમમા તો ક્યારેક સંડાસ માં પૂરી દેતા હતા અને જ્યારે પીડિતાને તરસ લાગે ત્યારે બાથરૂમ કે સંડાસના નળનું પાણી પીવા મજબૂર કરતાં હતા અને જ્યારે પીડિતાની નણંદ પણ પુના આવતી તો તે પણ તેના પર ત્રાસ ગુજારતી હતી. પીડિતાએ બાળકને જન્મ આપ્યો તો બાળક સાથે પણ ઓરમાયું વર્તન કરી પીડિતાને બાળક સાથે જ બાથરૂમમાં પૂરી દેતા હતા.